162 SUKKERTOPPEN DISTRIKT 
rummelige Butik er i Stuen, der tidligere beboedes af Udliggeren, indtil Han- 
delen afkøbte Udstedsbestyreren den nuværende Udliggerbolig. 
Spækhus (opført 1864), 8,2 X 5,7 m, af Graasten, og Krudthus af Sten. 
Under Kirkevæsenet: 
Kapel, 8,5 x 4,5 X 2,12 m (indvendigt Maal), af Graasten med Træpanel, 
udvendig hvidkalket, Alter og Knæfald, Vinduer paa begge Langvæggene. 
Skolen, 4,4 X 4,4 X 3,1 m (indvendigt Maal), af Graasten med Træpanel, 
og udstyret med moderne Skoleborde. 
Paa Pladsen findes 12 Grønlænderhuse af følgende Typer. 
Type I: 1 Hus (Kateketens) med Komfur og Bislag af Træ, Type II: 1 Hus 
med Komfur, Husgang med igalex, Туре III: 8 Huse, hvoraf 3 har Komfur, 
2 Ovne og Type IV: 2 Huse, det ene med Ovn. 
Alle Husgangene udmunder i Gavlene og har paa en nær Vinkelform med 
firkantede eller hyppigere rund igalex i den udvendige Vinkel. Samtlige Huse 
har Brædeloft paa Klink, i det mindste over Briksen. Et har Kajakhul, 4 Yder- 
dør, Resten Vindskærm foran Husgangen. 
Husene er renlige, velbyggede og godt vedligeholdte, enkelte med pløjede 
og høvlede Paneler, Loft og Gulv, hvilket er sjældent i Huse med grønlandsk 
Tag, og flere skures og renses, inden Familien rejser fil Fangstpladserne. 
Befolkningen, hvis Antal var 89 Personer, stammer for største Delen fra 
Sukkertoppen og er af ret stærk blandet Race, adskillige har lyst Haar og lyse Øjne. 
Under Styrelsen er ansat en Udligger og en Jordemoder;, under Kirke- 
væsenet en seminarieuddannet Kateket, alle Indfødte. 
Af Erhververne er 16 Fangere, 5 Fiskere, 1 Fastlønnet og en Dreng forsynet 
med Kajak. Af Mandfolk over 16 Aar var der kun en enkelt ældre Mand, der 
ikke havde Kajak. 
Fangstudbyttet i 1917 beløb sig til 10 Niser, 126 store, 54 smaa Sæler 
og 25 Ræve foruden en Del Rensdyr. 
I Femaaret 1913—17 blev der fanget 293 Sæler gennemsnitlig pr. Aar eller 
24 pr. Erhverver mod 39 Sæler i 1875; men medens kun 2 Fangere dengang fik 
færre end 10 Sæler, findes der nu 7 Fangere, som ikke naar dette beskedne Udbytte. 
Indhandlingen ved Napassok, herunder Ikerasak iberegnet, beløb sig i 
1917 til: 50 Tdr. Spæk, 20 Tdr. Lever, 69 Ræveskind, 6 Rensskind, 75 kg Fjer, 
6,5 kg Dun og 57 Tæpper til en samlet Værdi af 1839 Kr. eller c. 15 Kr. pr. Indi- 
vid i Kommunen, og dog kan Aaret ikke betegnes som noget daarligt Fangstaar. 
Tæppeproduktionen var saaledes større end sædvanlig og beløb sig til 684 Kr. 
mod 453 Kr. for leveret Spæk. Ud over, hvad de Indfødte oppebærer ved Salg 
af grønlandske Produkter, har de kun meget. faa Indtægter af anden Art. 
Udhandlingen androg samme Aar 3320 Kr., heraf for 447 Kr. Kaffe, 514 
Kr. Sukker og 322 Kr. Tobak eller ialt for 1283 Kr., hvilket svarer til ca. 70°/o 
af Indhandlingsbeløbet. 
Kommunekassens Indtægter i 1917 var 273 Kr., hvoraf de 234 Kr. ud- 
gjorde Indhandlingsafgiften. Udgifterne androg 275 Kr., nemlig 24 Kr. Under- 
